《送梵才大师归天台》
宋代·黄鉴

城阙厌纷华，山泉乐清适。
瞥然浮杯归，远思浩无极。
珍篇蔼画凭，净义留泰译。
平生雾霞衣，倏变兰蒲色。
美号宠弥天，端居饱香积。
孤踪共鸟还，情愔避高弋。
烟波一叶舟，风雨两镮锡。
佛垅有幽栖，鹰房多善识。
把尘话空无，百虑從此息。
回瞻辇寺居，不及莓苔石。

作者简介：宋建州浦城人，字唐卿。真宗大中祥符八年进士。历太常博士、国史院编修官。曾预修《两朝国史》，同修《三朝宝训》。文词为同乡杨亿所称道，入其门下，由是知名。累擢直集贤院，以母老出通判苏州。编录有《杨文公谈苑》。